b'\n_START_ARTICLE_\nKategorije IUCN zavarovanih obmo\xc4\x8dij\n_START_PARAGRAPH_\nKategorije IUCN zavarovanih obmo\xc4\x8dij so kategorije, ki se uporabljajo pri klasifikaciji zavarovanih obmo\xc4\x8dij - v sistemu, ki ga je razvila IUCN\xe2\x80\x94Svetovna zveza za varstvo narave._NEWLINE_Prepoznavanje takih obmo\xc4\x8dij je del strategije, ki se uporablja pri ohranjanju naravnega okolja sveta in biotske raznovrstnosti. IUCN je razvila sistem kategorij za zavarovana obmo\xc4\x8dja z namenom definiranja, popisovanja in klasifikacije \xc5\xa1irokega nabora posebnih ciljev pri kategoriziranju zavarovanih obmo\xc4\x8dij in njihovih ciljev._NEWLINE_To metodo kategoriziranja prepoznavajo vlade dr\xc5\xbeav in mednarodna telesa po celem svetu kot sta to Zdru\xc5\xbeeni narodi in Konvencija o biotski raznovrstnosti.\n_START_SECTION_\nKategorija Ia \xe2\x80\x94 Strogi naravni rezervat (Strict Nature Reserve)\n_START_PARAGRAPH_\nIUCN kategorija Ia Strogi naravni rezervat (Strict Nature Reserve) \xe2\x80\x94 obmo\xc4\x8dje, ki je za\xc5\xa1\xc4\x8diteno pred vsemi \xc4\x8dlovekovimi posegi z namenom ohranitve geolo\xc5\xa1kih in geomorfolo\xc5\xa1kih zna\xc4\x8dilnosti regije in njene biotske raznovrstnosti. Ta obmo\xc4\x8dja so pogosto dom ve\xc4\x8djega \xc5\xa1tevila naravnih ekosistemov, ki so za\xc5\xa1\xc4\x8diteni pred \xc4\x8dlove\xc5\xa1kimi vplivi, \xc4\x8deprav dovoljujejo izvajanje znanstvenoraziskovalnega dela, okoljskega monitoringa in izobra\xc5\xbeevanja. Ker so ta obmo\xc4\x8dja tako strogo zavarovana, zagotavljajo idealna nedotaknjena okolja v katerih se lahko meri zunanji vpliv \xc4\x8dloveka._NEWLINE_V nekaterih primerih so strogi naravni rezervati duhovnega pomena za okoli\xc5\xa1ke skupnosti in so lahko ta obmo\xc4\x8dja zavarovana tudi zaradi tega vzroka. Ljudje, ki izvajajo svoje verovanje znotraj regije, imajo pravico to nadaljevati na na\xc4\x8din, ki se povezuje z ohranjanjem obmo\xc4\x8dja in cilji upravljanja._NEWLINE_\xc4\x8clovekov vpliv na stroge naravne rezervate je te\xc5\xbeko nadzorovati, ker klima, onesna\xc5\xbeenja zraka in nove bolezni grozijo z vdori znotraj meja zavarovanih obmo\xc4\x8dij. \xc4\x8ce so potrebna neprestana poseganja za vzdr\xc5\xbeevanje teh strogih smernic, obmo\xc4\x8dje pogosto zapade v kategorijo IV ali V._NEWLINE_Pri morskih rezervatih kategorija zavzema rezervate s prepovedjo ribolova, turizma in obiska.\n_START_SECTION_\nKategorija Ib \xe2\x80\x94 Naravno obmo\xc4\x8dje (Wilderness Area)\n_START_PARAGRAPH_\nIUCN kategorija Ib Naravno obmo\xc4\x8dje (Wilderness Area) \xe2\x80\x94 obmo\xc4\x8dja, ki so obi\xc4\x8dajno ve\xc4\x8dja in manj strogo zavarovana kot strogi naravni rezervati._NEWLINE_Ta obmo\xc4\x8dja so zavarovana podro\xc4\x8dja v katerih imajo biotska raznovrstnost in procesi ekosistemov (vklju\xc4\x8dno z evolucijo) mo\xc5\xbenost razcveta ali obnove, \xc4\x8de so bili prej moteni s strani \xc4\x8dloveka. To so obmo\xc4\x8dja, ki lahko bla\xc5\xbeijo u\xc4\x8dinke klimatskih sprememb ter za\xc5\xa1\xc4\x8ditijo ogro\xc5\xbeene vrste in ekolo\xc5\xa1ke zdru\xc5\xbebe._NEWLINE_\xc4\x8clove\xc5\xa1ki obiskovalci so omejeni na minimum, obi\xc4\x8dajno dovoljeni le tistim, ki so voljni potovati brez novodobnih prevoznih sredstev (pe\xc5\xa1cem, smu\xc4\x8darjem, kanuistom), toda to ponuja enkratno mo\xc5\xbenost izku\xc5\xa1nje divjine. Naravna obmo\xc4\x8dja so lahko klasificirana kot taka le, \xc4\x8de so brez moderne infrastrukture, \xc4\x8deprav dovoljujejo \xc4\x8dlove\xc5\xa1ko aktivnost do nivoja pre\xc5\xbeivetja domorodnih skupin, njihovih kulturnih in duhovnih vrednosti v okviru njihovega \xc5\xbeivljenja temelje\xc4\x8dega na divjini._NEWLINE_Pri morskih rezervatih kategorija zavzema rezervate s prepovedjo turizma, a z dovoljenjem lokalnih dejavnosti, ki so zna\xc4\x8dilne za "zaprte habitate".\n_START_SECTION_\nKategorija II \xe2\x80\x94 Narodni park (National Park)\n_START_PARAGRAPH_\nIUCN kategorija II Narodni park (National park) \xe2\x80\x94 ima podobne zna\xc4\x8dilnosti kot naravna obmo\xc4\x8dja glede velikosti in glavnih ciljev zavarovanja funkcij ekosistemov, kakorkoli narodni parki so prizanesljivej\xc5\xa1i do obiskovalcev in infrastrukture. Narodni parki se upravljajo na tak na\xc4\x8din, da lahko prispevajo k lokalnemu gospodarstvu in to s pomo\xc4\x8djo promocije izobra\xc5\xbeevalnega in rekreacijskega turizma na nivoju, ki ne bo zmanj\xc5\xa1eval u\xc4\x8dinkovitosti ohranjanja narave._NEWLINE_Okoli\xc5\xa1ka obmo\xc4\x8dja narodnega parka so lahko namenjena potro\xc5\xa1ni\xc5\xa1ki ali nepotro\xc5\xa1ni\xc5\xa1ki uporabi, toda morajo kljub temu delovati kot meja za obrambo domorodnih vrst in zdru\xc5\xbeb zavarovanega obmo\xc4\x8dja._NEWLINE_Pri morskih rezervatih kategorija zavzema parke s prepovedjo komercialnega izkori\xc5\xa1\xc4\x8danja, a z dovoljenjem rekreativnih dejavnosti.\n_START_SECTION_\nKategorija III \xe2\x80\x94 Naravni spomenik ali posebnost (Natural Monument or Feature)\n_START_PARAGRAPH_\nIUCN kategorija III Naravni spomenik ali posebnost \xe2\x80\x94 predstavljata razmeroma manj\xc5\xa1a obmo\xc4\x8dja, ki so izrecno dolo\xc4\x8dena za zavarovanje naravnega spomenika in habitatov, ki ga obkro\xc5\xbeajo. Ti spomeniki so lahko naravni v svojem polnem pomenu, ali pa vklju\xc4\x8dujejo elemente na katere so vplivali ali jih vpeljali ljudje. To slednje naj bi vzdr\xc5\xbeevalo biotsko raznovrstnost zdru\xc5\xbeb ali pa naj bi se prekvalificiralo v zgodovinski ali verski spomenik, \xc4\x8deprav je razliko te\xc5\xbeko ugotoviti._NEWLINE_Za kategorizacijo kot naravni spomenik ali posebnost po IUCN smernicah mora zavarovano obmo\xc4\x8dje vklju\xc4\x8devati: naravne geolo\xc5\xa1ke ali geomorfolo\xc5\xa1ke posebnosti; naravni predeli, ki imajo nasledstveni pomen za doma\xc4\x8dine; naravna kulturna nahajali\xc5\xa1\xc4\x8da ali kulturna nahajali\xc5\xa1\xc4\x8da povezana z ekologijo. Klasifikacija se potem razdeli v dve podkategoriji: tista v kateri je biotska raznovrstnost edinstveno povezana z naravno posebnostjo in tista, ki v kateri so trenutni nivoji biotske raznovrstnosti odvisni od prisotnosti nahajali\xc5\xa1\xc4\x8d, ki so ustvarila modificiran ekosistem._NEWLINE_Naravni spomeniki ali posebnosti imajo pogosto manj\xc5\xa1o toda klju\xc4\x8dno ekolo\xc5\xa1ko vlogo. Imajo visoko kulturno in duhovno vrednost, ki se jo lahko izkoristi pri pridobivanju podpore za svoje ohranjanje, saj dovoljujejo ve\xc4\x8d obiskovalcev in rekreacijskih pravic; zatorej ponujajo spodbudo za ohranitev nahajali\xc5\xa1\xc4\x8da._NEWLINE_Pri morskih rezervatih kategorija zavzema naravne spomenike in zgodovinsko pomembna podro\xc4\x8dja.\n_START_SECTION_\nKategorija IV \xe2\x80\x94 Obmo\xc4\x8dje upravljanja z vrstami/habitati (Habitat/Species Management Area)\n_START_PARAGRAPH_\nIUCN kategorija IV Obmo\xc4\x8dje upravljanja s habitati in obmo\xc4\x8dje upravljanja z vrstami \xe2\x80\x94 podobno kot Kategorija III Naravni spomenik/posebnost, se tudi ta kategorija osredoto\xc4\x8da na posebna obmo\xc4\x8dja ohranjanje narave (\xc4\x8deprav velikost ni nujno razpoznavna posebnost). Obmo\xc4\x8dje mora vsebovati razvidne vrste ali habitate, ki zahtevajo stalno zavarovanje. Ta zavarovana obmo\xc4\x8dja morajo imeti ustrezni nadzor z namenom vzdr\xc5\xbeevanja, ohranjanja in obnavljanja dolo\xc4\x8denih vrst in habitatov._NEWLINE_Obmo\xc4\x8dje upravljanja z vrstami in habitati lahko obstajajo kot del \xc5\xa1ir\xc5\xa1ega ekosistema ali za\xc5\xa1\xc4\x8ditenega obmo\xc4\x8dja in imajo lahko razli\xc4\x8dne nivoje aktivne za\xc5\xa1\xc4\x8dite. Dejavnosti upravljanja lahko vklju\xc4\x8dujejo (ampak niso omejena na to): prepre\xc4\x8devanje krivolova, ustvarjanja umetnih habitatov, ustavljanja naravne sukcesije in prakse dopolnilnega krmljenja._NEWLINE_Pri morskih rezervatih kategorija zavzema habitate zavarovanih biolo\xc5\xa1kih vrst s strogim nadzorom nad izkori\xc5\xa1\xc4\x8danjem.\n_START_SECTION_\nKategorija V \xe2\x80\x94 Zavarovana krajina/morska krajina (Protected Landscape/Seascape)\n_START_PARAGRAPH_\nIUCN kategorija V Zavarovana krajina in zavarovana morska krajina \xe2\x80\x94 zavarovano obmo\xc4\x8dje, ki se upravlja prete\xc5\xbeno zaradi varstva kopnega in morja in rekreacije._NEWLINE_Glavni cilj je varovanje obmo\xc4\x8dij, ki imajo \'jasno izra\xc5\xbeeni zna\xc4\x8daj\' z ekolo\xc5\xa1ko, biolo\xc5\xa1ko, kulturno in znanstveno vrednostjo. V primerjavi s prej\xc5\xa1njimi kategorijami ta kategorija dovoljuje vi\xc5\xa1ji nivo sodelovanja z okoli\xc5\xa1kimi skupnostmi, ki lahko sodelujejo pri upravljanju obmo\xc4\x8dja in aktivno sodelujejo pri trajnostnem razvoju._NEWLINE_Krajine in morske krajine, ki sodijo v to kategorijo, naj bi predstavljale harmoni\xc4\x8dno povezavo ljudi in narave in kontiuniteto tradicionalne rabe tal in gozdnih sistemov na na\xc4\x8din, ki omogo\xc4\x8da trajno za\xc5\xa1\xc4\x8dito obmo\xc4\x8dja._NEWLINE_Kategorija V je ena izmed najbolj prilagodljivih klasifikacij zavarovanih obmo\xc4\x8dij. Rezultat tega je, da se zavarovane krajine in morske krajine lahko isto\xc4\x8dasno prilagajajo sodobnemu razvoju kot je ekoturizem in ohranjajo tradicionalni na\xc4\x8din \xc5\xbeivljenja, kar lahko pripomore pri vzdr\xc5\xbeevanju kmetijske in morske biotske raznovrstnosti._NEWLINE_Pri morskih rezervatih kategorija zavzema krajinske posebnosti z nadzorom nad inovacijami.\n_START_SECTION_\nKategorija VI \xe2\x80\x93 Zavarovano obmo\xc4\x8dje naravnih virov (Protected Area with sustainable use of natural resources)\n_START_PARAGRAPH_\nIUCN kategorija VI Zavarovano obmo\xc4\x8dje naravnih virov: zavarovano obmo\xc4\x8dje upravljano zaradi trajnostne rabe naravnih virov \xe2\x80\x94 na splo\xc5\xa1no obse\xc5\xbenej\xc5\xa1a klasifikacija, ki se osredoto\xc4\x8da na vzajemno koristno povezavo med ohranjanjem narave in trajnostnim upravljanjem naravnih virov v skladu s pre\xc5\xbeivetjem tistih, ki so odvisni od obeh. Pri ustvarjanju lokalnih, regionalnih in nacionalnih pristopov do uporabe naravnih virov se upo\xc5\xa1teva \xc5\xa1iroka paleta socialno-ekonomskih dejavnikov, kot taktika za spodbujanje trajnostnega razvoja, namesto oviranja._NEWLINE_\xc4\x8ceprav je vpletenost ljudi velik dejavnik pri upravljanju teh zavarovanih obmo\xc4\x8dij, namen razvoja ni dovoljevanje mno\xc5\xbei\xc4\x8dne industrijske proizvodnje. IUCN priporo\xc4\x8da, da dele\xc5\xbe zemlji\xc5\xa1\xc4\x8dne mase ostane v svojem naravnem stanju - odlo\xc4\x8ditev je potrebno narediti potrebno na nacionalni ravni, obi\xc4\x8dajno z dolo\xc4\x8ditvijo posameznega zavarovanega obmo\xc4\x8dja._NEWLINE_Kategorija VI je lahko najprimernej\xc5\xa1a za prostrane povr\xc5\xa1ine, ki \xc5\xbee imajo nizko stopnjo prebivalstva ali pa kjer imajo lokalne skupnosti in njihova tradicionalna raba le majhen vpliv na zdravje okolja. Od kategorije V se razlikuje v tem, da ni posledica dolgotrajnega \xc4\x8dlove\xc5\xa1kega vpliva, ki je imel transformacijski u\xc4\x8dinek na okoli\xc5\xa1ke ekosisteme._NEWLINE_Pri morskih rezervatih kategorija zavzema ekonomska nahajali\xc5\xa1\xc4\x8da prvin z nadzorom nad izkori\xc5\xa1\xc4\x8danjem.'